تورک سلاح‌لی گوجلرینه عاید بیر کاروان، آستانا آنلاشمالاری چرچیوه‌سینده ادلب گرگینلیغی آزالتما بؤلگه‌‌سینده اولوشدورولاجاق آتیشکس گؤزلم نقطه‌سی اوچون بؤلگه‌یه چاتدی.
دونن آخشام ساعاتلارین‌دا سوریه-تورکیه سرحدینی گئچن حربی کاروان، ادلب-عفرین خطین‌ده گونئییه دوغرو یول آلدی.
کاروان، ادلب گرگین‌لیگی آزالتما بؤلگه‌سینین گونئی دوغوسوندا ابو ظهور ائلچه‌سینه باغلی تل طوقان قصبه‌سینه یئرلشدی.
بو نقطه‌نین تخمیناً ۶ کیلومتر قارشی‌سین‌داکی خطلرده، بشار اسد رژیمی اوردوسو عنصورلاری و ایران دستک‌لی قروپلار وار.
یئنی گؤزلم نقطه‌سی سوریه-تورکیه سرحدین‌دن تخمیناً ۵۰ کیلومتر درین‌لیک‌ده یئر آلیر.
آنلاشمایا گؤره، مرحله‌لی اولاراق ادلبین قوزئییندن گونئیینه اوزاناجاق حربی انتقالدا تورک سلاحلی گوجلرینین توپلام ۱۲ بؤلگه‌ده گؤزلم نقطه‌سی قورماسی پلانلانیر.
